title: Регламент за изпълнение (ЕС) 2016/818 на Комисията от 17 май 2016 година за изменение на Регламент за изпълнение (ЕС) № 1030/2014 за определяне на технически стандарти за изпълнение по отношение на единните формати и на датата за оповестяване на стойностите, използвани за идентифициране на глобални системно значими институции, в съответствие с Регламент (ЕС) № 575/2013 на Европейския парламент и на Съвета (Текст от значение за ЕИП)

text:
               25.5.2016

               BG

               Официален вестник на Европейския съюз

               L 136/4

         РЕГЛАМЕНТ ЗА ИЗПЪЛНЕНИЕ (ЕС) 2016/818 НА КОМИСИЯТА
   от 17 май 2016 година
   за изменение на Регламент за изпълнение (ЕС) № 1030/2014 за определяне на технически стандарти за изпълнение по отношение на единните формати и на датата за оповестяване на стойностите, използвани за идентифициране на глобални системно значими институции, в съответствие с Регламент (ЕС) № 575/2013 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (1), и по-специално член 441, параграф 2, трета алинея от него,
   като има предвид, че:

               (1)

               С Регламент за изпълнение (ЕС) № 1030/2014 на Комисията (2) се определя единен формат за оповестяване на стойностите на показателите, използвани за определянето на глобалните системно значими институции (Г-СЗИ) в съответствие с член 131 от Директива 2013/36/ЕС на Европейския парламент и на Съвета (3).

               (2)

               В образците за оповестяване, използвани от институциите, определени като Г-СЗИ в съответствие с член 131 от Директива 2013/36/ЕС, следва да се вземат предвид международните стандарти, и по-специално издадените от Базелския комитет за банков надзор (БКБН).

               (3)

               Образецът в приложението към Регламент за изпълнение (ЕС) № 1030/2014 отразява използвания от БКБН за целите на събирането на данни за 2015 г.

               (4)

               Всяка година през януари БКБН публикува актуализиран отчетен образец. С цел насърчаване на последователността в световен мащаб при оповестяването, както и на прозрачността при определянето на Г-СЗИ, Регламент за изпълнение (ЕС) № 1030/2014 следва да бъде изменен.

               (5)

               Като се има предвид, че събирането на данни за процеса на определяне през 2016 г. започва през първото тримесечие на 2016 г. и че за институциите трябва да е ясно кои данни подлежат на оповестяване, настоящият регламент следва да влезе в сила незабавно.

               (6)

               Настоящият регламент се основава на проектите на технически стандарти за изпълнение, представени от Европейския банков орган (ЕБО) на Комисията.

               (7)

               ЕБО проведе открити обществени консултации по проектите на технически стандарти за изпълнение, въз основа на които е изготвен настоящият регламент, анализира свързаните с тях потенциални разходи и ползи и поиска становище от Групата на участниците от банковия сектор, създадена с член 37 от Регламент (ЕС) № 1093/2010 на Европейския парламент и на Съвета (4),

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) № 1030/2014 се изменя, както следва:

               1)

               Член 1 се заменя със следния текст:
               „Член 1
               Единен формат
               Г-СЗИ докладват на съответния орган информацията, използвана за определянето на Г-СЗИ (показатели, допълнителни данни и поясняващи позиции), в електронен формат, като използват образеца в приложението към настоящия регламент и отчитат допълнителните спецификации на базовите данни и инструкциите, издавани ежегодно от съответния орган. Като използват този образец и отчитат тези спецификации и инструкции, Г-СЗИ публично оповестяват стойностите на показателите, използвани за определяне на оценката на институциите в съответствие с методиката за идентифициране, посочена в Делегиран регламент (ЕС) № 1222/2014.
               Г-СЗИ не са задължени да оповестяват публично допълнителните данни и поясняващите позиции.“

               2)

               Трета алинея от член 3 се заменя със следния текст:
               „Без излишно забавяне след оповестяването на тази информация от страна на Г-СЗИ компетентните органи изпращат на ЕБО попълнените образци, в т.ч. допълнителните данни и поясняващите позиции. С оглед централизация на информацията ЕБО оповестява на своя уебсайт попълнения образец, без да включва допълнителните данни и поясняващите позиции.“

               3)

               Приложението се заменя с текста, посочен в приложението към настоящия регламент.

         Член 2
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 май 2016 година.

            За Комисията

            Председател

         Jean-Claude JUNCKER

      (1)  ОВ L 176, 27.6.2013 г., стр. 1.

      (2)  Регламент за изпълнение (ЕС) № 1030/2014 на Комисията от 29 септември 2014 г. за определяне на технически стандарти за изпълнение по отношение на единните формати и на датата за оповестяване на стойностите, използвани за идентифициране на глобални системно значими институции, в съответствие с Регламент (ЕС) № 575/2013 на Европейския парламент и на Съвета (ОВ L 284, 30.9.2014 г., стр. 14).

      (3)  Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стр. 338).

      (4)  Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).

      ПРИЛОЖЕНИЕ

            „ПРИЛОЖЕНИЕ

               ОБРАЗЕЦ ЗА ОПРЕДЕЛЯНЕ НА ГЛОБАЛНИТЕ СИСТЕМНО ЗНАЧИМИ ИНСТИТУЦИИ (Г-СЗИ)

                  Общи данни за банката

                           Раздел 1: Обща информация

                                    а)

                                    Обща информация, предоставена от съответния надзорен орган:

                                    (1)

                                    Код на държавата

                                    (2)

                                    Име на банката

                                    (3)

                                    Отчетна дата (гггг-мм-дд)

                                    (4)

                                    Отчетна валута

                                    б)

                                    Обща информация, предоставена от докладващата институция:

                                    (1)

                                    Докладваща единица

                                    (2)

                                    Счетоводен стандарт

                                    (3)

                                    Дата на публичното оповестяване (гггг-мм-дд)

                                    (4)

                                    Език на публичното оповестяване

                                    (5)

                                    Електронен адрес на публичното оповестяване

                  Показател за размер

                           Раздел 2: Общо експозиции

                           Сума

                  Показатели за обвързаност

                           Раздел 3: Активи в рамките на финансовата система

                           Сума

                           Раздел 4: Задължения в рамките на финансовата система

                           Сума

                           Раздел 5: Ценни книжа, задълженията по които още не са погасени

                           Сума

                  Заменяемост/показатели за инфраструктурата на финансовата институция

                           Раздел 6: Плащания, направени през отчетната година (с изключение на плащанията в рамките на групата)

                           Сума

                           Раздел 7: Активи под попечителство

                           Сума

                           Раздел 8: Поемане на емисии ценни книжа на дълговите и капиталовите пазари

                           Сума

                  Показатели за сложност

                           Раздел 9: Условна сума на извънборсовите деривати

                           Сума

                           Раздел 10: Ценни книжа за търгуване и ценни книжа на разположение за продажба

                           Сума

                           Раздел 11: Активи от йерархично ниво 3

                           Сума

                  Показатели за дейност в други юрисдикции

                           Раздел 12: Вземания от субекти в други юрисдикции

                           Сума

                           Раздел 13: Задължения към субекти в други юрисдикции

                           Сума

                  Допълнителни данни

                           Раздел 14: Допълнителни показатели

                           Сума

                           Раздел 15: Помощни елементи

                           Сума“


title: Регламент за изпълнение (ЕС) № 565/2013 на Комисията от 18 юни 2013 година за изменение на регламенти (ЕО) № 1731/2006, (ЕО) № 273/2008, (ЕО) № 566/2008, (ЕО) № 867/2008, (ЕО) № 606/2009 и регламенти за изпълнение (ЕС) № 543/2011 и (ЕС) № 1333/2011 по отношение на задълженията за уведомление в рамките на общата организация на селскостопанските пазари и за отмяна на Регламент (ЕО) № 491/2007

text:
               19.6.2013

               BG

               Официален вестник на Европейския съюз

               L 167/26

         РЕГЛАМЕНТ ЗА ИЗПЪЛНЕНИЕ (ЕС) № 565/2013 НА КОМИСИЯТА
   от 18 юни 2013 година
   за изменение на регламенти (ЕО) № 1731/2006, (ЕО) № 273/2008, (ЕО) № 566/2008, (ЕО) № 867/2008, (ЕО) № 606/2009 и регламенти за изпълнение (ЕС) № 543/2011 и (ЕС) № 1333/2011 по отношение на задълженията за уведомление в рамките на общата организация на селскостопанските пазари и за отмяна на Регламент (ЕО) № 491/2007
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 192, параграф 2 във връзка с член 4 от него,
   като има предвид, че:

               (1)

               В Регламент (ЕО) № 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (2) се предвиждат общи правила за съобщаване на информация и документи от държавите членки на Комисията. Тези правила обхващат по-специално задължението за държавите членки да използват информационните системи, осигурени от Комисията, и заверяването на правата на достъп на органите или отделните лица, упълномощени да изпращат уведомления. В Регламент (ЕО) № 792/2009 са формулирани общи принципи, приложими за информационните системи, така че те да гарантират автентичността, целостта и четливостта в течение на времето на документите и да осигуряват защита на личните данни. Използването на информационните системи следва да се предвиди във всеки регламент за установяване на конкретно задължение за нотифициране.

               (2)

               Комисията разработи информационна система, която позволява управлението по електронен път на документи и процедури в рамките на нейните собствени вътрешни работни процедури, както и в отношенията ѝ с органите, участващи в общата селскостопанска политика.

               (3)

               Чрез системата могат да се изпълняват няколко задължения за нотифициране, и по-специално тези, предвидени в следните регламенти на Комисията: (ЕО) № 1731/2006 от 23 ноември 2006 г. за определяне на специални подробни правила за прилагането на възстановявания при износ за някои консерви от говеждо и телешко месо (3), (ЕО) № 273/2008 от 5 март 2008 г. за определяне на подробни правила за прилагане на Регламент (ЕО) № 1255/1999 на Съвета по отношение на методи за анализ и оценка на качеството на млякото и млечните продукти (4), (ЕО) № 566/2008 от 18 юни 2008 г. за определяне на подробни правила за прилагането на Регламент (ЕО) № 1234/2007 на Съвета по отношение на предлагане на пазара на месо от животни от рода на едрия рогат добитък на възраст 12 месеца или по-малко (5), (ЕО) № 867/2008 от 3 септември 2008 г. за определяне на подробни правила за прилагане на Регламент (ЕО) № 1234/2007 на Съвета по отношение на организациите на оператори в сектора на маслините, техните работни програми и финансирането им (6), (ЕО) № 606/2009 от 10 юли 2009 г. относно определяне на някои правила за прилагане на Регламент (ЕО) № 479/2008 на Съвета по отношение на категориите лозаро-винарски продукти, енологичните практики и приложимите ограничения (7) и Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (8).

               (4)

               В интерес на ефикасното администриране и предвид натрупания опит някои уведомления следва да бъдат опростени, уточнени или заличени.

               (5)

               Регламент (ЕО) № 491/2007 на Комисията от 3 май 2007 г. за определяне на подробни правила за прилагане на Регламент (ЕО) № 1947/2005 на Съвета по отношение на предаването на информация относно семена (9) обхваща само уведомленията, които вече не са от полза поради приключването на специалната помощ за определени видове семена.

               (6)

               В член 135 от Регламент за изпълнение (ЕС) № 543/2011 се предвижда уведомление за обичайните пазарни дни за представителните пазари. Електронната система за уведомление позволява ежедневно уведомление относно цените, поради което вече не е необходимо уведомление за обичайните пазарни дни.

               (7)

               В член 9 от Регламент за изпълнение (ЕС) № 1333/2011 на Комисията (10) се предвижда задължение за уведомление на Комисията относно списъка на търговците на банани, освободени от проверки в съответствие с пазарните стандарти. Уведомлението се оказа неефикасно за гарантиране на съответствието със съответните пазарни стандарти в сектора на бананите. По тази причина той следва да бъде заличен.

               (8)

               Поради това регламенти (ЕО) № 1731/2006, (ЕО) № 273/2008, (ЕО) № 566/2008, (ЕО) № 867/2008, (ЕО) № 606/2009 и регламенти за изпълнение (ЕС) № 543/2011 и (ЕС) № 1333/2011 следва да бъдат съответно изменени. Регламент (ЕО) № 491/2007 следва да бъде отменен.

               (9)

               Мерките, предвидени в настоящия регламент, съответстват на становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Член 5 от Регламент (ЕО) № 1731/2006 се заменя със следното:

      „Член 5
      Допълнителни контролни мерки
      1.   Държавите членки определят по-подробни мерки за контролиране на производството на консервираните продукти и уведомяват Комисията за това. По-специално, те предприемат всички необходими мерки, за да изключат всякаква възможност на заместване на използваните суровини или на въпросните продукти.
      2.   Уведомленията, посочени в параграф 1, се извършват в съответствие с Регламент (ЕО) № 792/2009 на Комисията (11).

   Член 2
   Регламент (ЕО) № 273/2008 се изменя, както следва:

               1)

               Член 19 се заличава.

               2)

               Вмъква се следният член 19а:
               „Член 19а
               Уведомления
               Уведомленията, предвидени в член 2, член 4, параграф 1, както и в приложение III В, се извършват в съответствие с Регламент (ЕО) № 792/2009 на Комисията (12).

         Член 3
   Член 9 от Регламент (ЕО) № 566/2008 се заменя със следното:

      „Член 9
      Уведомления
      Уведомленията, предвидени в член 4, параграфи 1 и 3, член 6, параграф 3, както и член 8, параграфи 1 и 2, се извършват в съответствие с Регламент (ЕО) № 792/2009 на Комисията (13).

   Член 4
   Член 18, параграф 4 от Регламент (ЕО) № 867/2008 се заменя със следното:

      „4.   Уведомленията, предвидени в настоящия член, се извършват в съответствие с Регламент (ЕО) № 792/2009 на Комисията (14).

   Член 5
   Регламент (ЕО) № 606/2009 се изменя, както следва:

               1)

               В член 4 се добавя следният параграф 5:
               „5.   Съобщаването на информация или документи на Комисията, предвидено в параграф 1, буква в), както и в параграфи 3 и 4, се извършва в съответствие с Регламент (ЕО) № 792/2009 на Комисията (15).

               2)

               Допълнение 3, точка 2 от приложение I A се заменя със следното:

                           „2.

                           Гърция уведомява Комисията предварително, ако възнамерява да измени разпоредбите, посочени в параграф 1, буква б). Уведомлението се извършва в съответствие с Регламент (ЕО) № 792/2009. Ако Комисията не отговори в рамките на два месеца от уведомлението, Гърция може да въведе планираните изменения.“

               3)

               Част А, точка 3, второто изречение от приложение I Б се заменя със следното:
               „В съответствие с Регламент (ЕО) № 792/2009 държавите членки предоставят предварително на Комисията всички необходими технически данни за съответните вина, включително продуктовите спецификации и годишно произвежданите количества.“

               4)

               Точка 3, втора алинея от приложение I B се заменя със следното:
               „В съответствие с Регламент (ЕО) № 792/2009 държавите членки уведомяват за тези дерогации Комисията, която от своя страна съобщава тази информация на останалите държави членки.“

         Член 6
   Регламент за изпълнение (ЕС) № 543/2011 се изменя, както следва:

               1)

               Член 134, параграф 1, буква а) се заменя със следното:

                           „а)

                           средните представителни цени на продуктите, внесени от трети държави и продавани на представителните пазари за вносни стоки, посочени в приложение XVII, както и регистрираните на други пазари значими цени за големи количества от внесените продукти, или, ако липсват цени за представителните пазари, значимите цени за внесените продукти, регистрирани на други пазари; и“.

               2)

               Член 135 се заличава.

               3)

               Член 146, параграф 3 се заменя със следното:
               „3.   Уведомленията, предвидени в член 9, параграф 2, член 18, параграфи 3 и 4, член 97, член 128, член 129, параграф 1, член 130, член 131 и настоящия член, както и предвиденото в член 92, параграф 1 искане, се извършват в съответствие с Регламент (ЕО) № 792/2009.“

               4)

               Заглавието на приложение XVII се заменя със следното: „Представителни пазари, посочени в член 134, параграф 1, буква а)“.

         Член 7
   Член 9, параграф 3, втора алинея от Регламент за изпълнение (ЕС) № 1333/2011 се заличава.
   Член 8
   Регламент (ЕО) № 491/2007 се отменя.
   Член 9
   Настоящият регламент влиза в сила на третия ден след публикуването му в Официален вестник на Европейския съюз.

   Прилага се от 1 юли 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 юни 2013 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 228, 1.9.2009 г., стр. 3.

      (3)  ОВ L 325, 24.11.2006 г., стр. 12.

      (4)  ОВ L 88, 29.3.2008 г., стр. 1.

      (5)  ОВ L 160, 19.6.2008 г., стр. 22.

      (6)  ОВ L 237, 4.9.2008 г., стр. 5.

      (7)  ОВ L 193, 24.7.2009 г., стр. 1.

      (8)  ОВ L 157, 15.6.2011 г., стр. 1.

      (9)  ОВ L 116, 4.5.2007 г., стр. 3.

      (10)  ОВ L 336, 20.12.2011 г., стр. 23.

      (11)  ОВ L 228, 1.9.2009 г., стр. 3.“

      (12)  ОВ L 228, 1.9.2009 г., стр. 3.“

      (13)  ОВ L 228, 1.9.2009 г., стр. 3.“

      (14)  ОВ L 228, 1.9.2009 г., стр. 3.“

      (15)  ОВ L 228, 1.9.2009 г., стр. 3.“


title: Регламент за изпълнение (ЕС) № 669/2013 на Комисията от 12 юли 2013 година за установяване на стандартни стойности при внос с цел определяне на входната цена на някои плодове и зеленчуци

text:
               13.7.2013

               BG

               Официален вестник на Европейския съюз

               L 192/72

         РЕГЛАМЕНТ ЗА ИЗПЪЛНЕНИЕ (ЕС) № 669/2013 НА КОМИСИЯТА
   от 12 юли 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 юли 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0707 00 05

                  TR

                  105,8

                  ZZ

                  105,8

                  0709 93 10

                  MA

                  60,4

                  TR

                  130,8

                  ZZ

                  95,6

                  0805 50 10

                  AR

                  78,6

                  TR

                  70,0

                  UY

                  89,3

                  ZA

                  102,3

                  ZZ

                  85,1

                  0808 10 80

                  AR

                  141,4

                  BR

                  109,9

                  CL

                  123,4

                  CN

                  95,9

                  NZ

                  136,3

                  US

                  141,4

                  ZA

                  113,5

                  ZZ

                  123,1

                  0808 30 90

                  AR

                  107,8

                  CL

                  131,1

                  CN

                  74,5

                  ZA

                  111,3

                  ZZ

                  106,2

                  0809 10 00

                  TR

                  189,1

                  ZZ

                  189,1

                  0809 29 00

                  TR

                  344,6

                  US

                  793,8

                  ZZ

                  569,2

                  0809 30

                  TR

                  192,3

                  ZZ

                  192,3

                  0809 40 05

                  BA

                  195,8

                  IL

                  99,1

                  MA

                  99,1

                  ZZ

                  131,3

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 335/2012 на Комисията от 19 април 2012 година за изменение за 169-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               20.4.2012

               BG

               Официален вестник на Европейския съюз

               L 108/9

         РЕГЛАМЕНТ ЗА ИЗПЪЛНЕНИЕ (ЕС) № 335/2012 НА КОМИСИЯТА
   от 19 април 2012 година
   за изменение за 169-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а), член 7а, параграф 1 и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на този регламент.

               (2)

               На 12 април 2012 г. Комитетът по санкциите към Съвета за сигурност на Организацията на обединените нации реши да добави едно физическо лице към списъка на лицата, групите и образуванията, спрямо които следва да се прилага замразяването на средства и икономически ресурси. Той реши също да измени две вписвания в списъка.

               (3)

               Приложение I към Регламент (ЕО) № 881/2002 следва да бъде съответно актуализирано.

               (4)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 април 2012 година.

            За Комисията, от името на председателя,

            Началникът на Службата за инструментите на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:

                  (1)

                  В категорията „Физически лица“ се добавя следното вписване:
                  „Son Hadi Bin Muhadjir (известен още като: a) Son Hadi bin Muhadjr, б) Son bn Hadi Muhadjir, в) Son Hadi bin Mujahir). Адрес: Jalan Raya, Gongdanglegi, RT/RW 1/13 Cangkring Malang, Beji, Pasuran 67154, East Java, Индонезия. Дата на раждане: 12.5.1971 г. Място на раждане: Pasuran, East Java, Индонезия. Гражданство: индонезийско. Паспорт №: R057803 (индонезийски паспорт на името на Son bn Hadi Muhadjir). Национален идентификационен номер: 3514131205710004 (индонезийска лична карта на името на Son Hadi). Дата на определянето, посочена в член 2a, параграф 4, буква б): 13.4.2012 г.“

                  (2)

                  Вписването „Al-Haramain“ (холандски клон), (позната още като Stichting Al Haramain Humanitarian Aid). Адрес: Jan Hanzenstraat 114, 1053 SV Амстердам, Холандия.“ в категорията „Юридически лица, групи и образувания“ се заменя със следното:
                  „Al-Haramain (нидерландски клон) (известна още като Stichting Al Haramain Humanitarian Aid). Адрес: Jan Hanzenstraat 114, 1053 SV Amsterdam, Нидерландия (по времето на включването в списъка). Дата на определянето, посочена в член 2a, параграф 4, буква б): 6.7.2006 г.“

                  (3)

                  Вписването „Движение за реформа в Арабия (известно още като: a) Движение за ислямска реформа в Арабия, б) MIRA, в) Al Islah (Reform), г) MRA, д) Al-Harakat al-Islamiyah lil-Islah, е) Ислямско движение за реформа, ж) Движение за (ислямска) реформа в Арабия ООД, з) Движение за реформа в Арабия ООД). Адрес: a) BM Box: MIRA, London WC1N 3XX, Обединено кралство, б) Safiee Suite, ЕВC House, Townsend Lane, London NW9 8LL, Обединено кралство. Друга информация: a) адрес на електронна поща: info@islah.org, б) тел.: 020 8452 0303, в) факс: 020 8452 0808, г) номер към UK Company 03834450.“ в категорията „Юридически лица, групи и образувания“ се заменя със следното:
                  „Движение за реформа в Арабия (известно още като: a) Движение за ислямска реформа в Арабия, б) MIRA, в) Al Islah (Reform), г) MRA, д) Al-Harakat al-Islamiyah lil-Islah, е) Ислямско движение за реформа, ж) Движение за (ислямска) реформа в Арабия ООД, з) Движение за реформа в Арабия ООД). Адрес: a) BM Box: MIRA, London WC1N 3XX, Обединено кралство, б) Safiee Suite, ЕВC House, Townsend Lane, London NW9 8LL, Обединено кралство. Друга информация: a) адреси на електронна поща: info@islah.org и info@islah.tv, б) уебсайт: http://www.islah.info, в) тел.: 020 8452 0303, г) факс: 020 8452 0808, д) номер на дружеството в Обединеното кралство: 03834450. Дата на определянето, посочена в член 2a, параграф 4, буква б): 15.7.2005 г.“


title: Регламент за изпълнение (ЕС) № 177/2013 на Комисията от 28 февруари 2013 година за установяване на стандартни стойности при внос с цел определяне на входната цена на някои плодове и зеленчуци

text:
               1.3.2013

               BG

               Официален вестник на Европейския съюз

               L 58/1

         РЕГЛАМЕНТ ЗА ИЗПЪЛНЕНИЕ (ЕС) № 177/2013 НА КОМИСИЯТА
   от 28 февруари 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 февруари 2013 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  82,8

                  MA

                  62,8

                  TN

                  79,5

                  TR

                  101,9

                  ZZ

                  81,8

                  0707 00 05

                  EG

                  191,6

                  MA

                  170,1

                  TR

                  177,6

                  ZZ

                  179,8

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  39,4

                  TR

                  123,3

                  ZZ

                  81,4

                  0805 10 20

                  EG

                  50,3

                  IL

                  71,6

                  MA

                  60,9

                  TN

                  54,7

                  TR

                  62,9

                  ZZ

                  60,1

                  0805 50 10

                  TR

                  67,9

                  ZZ

                  67,9

                  0808 10 80

                  BR

                  96,8

                  CL

                  110,1

                  CN

                  82,2

                  MK

                  35,9

                  US

                  179,8

                  ZZ

                  101,0

                  0808 30 90

                  AR

                  118,9

                  CL

                  145,2

                  CN

                  84,0

                  TR

                  179,9

                  ZA

                  110,8

                  ZZ

                  127,8

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2017/5 на Комисията от 5 януари 2017 година за въвеждане на регистрационен режим по отношение на вноса на някои горещовалцовани плоски продукти от желязо, от нелегирани стомани или от други легирани стомани с произход от Русия и Бразилия

text:
               6.1.2017

               BG

               Официален вестник на Европейския съюз

               L 3/1

         РЕГЛАМЕНТ ЗА ИЗПЪЛНЕНИЕ (ЕС) 2017/5 НА КОМИСИЯТА
   от 5 януари 2017 година
   за въвеждане на регистрационен режим по отношение на вноса на някои горещовалцовани плоски продукти от желязо, от нелегирани стомани или от други легирани стомани с произход от Русия и Бразилия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 14, параграф 5 от него,
   след като информира държавите членки,
   като има предвид, че:

               (1)

               На 7 юли 2016 г. Европейската комисия („Комисията“) обяви чрез известие, публикувано в Официален вестник на Европейския съюз
                   (2), започването на антидъмпингова процедура по отношение на вноса на някои горещовалцовани плоски продукти от стомана с произход от Бразилия, Иран, Русия, Сърбия и Украйна, вследствие на жалба, подадена на 23 май 2016 г. от EUROFER („жалбоподателя“) от името на производители, които представляват над 25 % от общото производство в Съюза на някои горещовалцовани плоски продукти от желязо, от нелегирани стомани или от други легирани стомани.

         1.   РАЗГЛЕЖДАН ПРОДУКТ

               (2)

               Продуктът, който подлежи на регистрационен режим („разглежданият продукт“), е някои плосковалцовани продукти от желязо, от нелегирани стомани или от други легирани стомани, дори на рулони (включително нарязани на определени дължини продукти и „тесни ленти“), само горещовалцовани, неплакирани, нито покрити, с произход от Бразилия, Иран, Русия, Сърбия и Украйна („засегнатите държави“).

               (3)

               Разглежданият продукт не включва:

                           —

                           продукти от неръждаеми стомани и от силициеви електротехнически (магнитни) стомани със зърнесто ориентирани структури,

                           —

                           продукти, ненавити, без релефни мотиви, с дебелина, превишаваща 10 mm, и с широчина 600 mm или повече, и

                           —

                           продукти, ненавити, без релефни мотиви, с дебелина 4,75 mm или повече, но непревишаваща 10 mm, и с широчина 2 050 mm или повече.

               (4)

               Разглежданият продукт понастоящем е класиран в кодове по КН 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 и 7226 91 99. Кодовете по КН са посочени само за информация.

         2.   ИСКАНЕ

               (5)

               На 11 октомври 2016 г. жалбоподателят подаде искане за въвеждане на регистрационен режим за вноса на разглеждания продукт с произход от засегнатите държави. На 21 ноември 2016 г. жалбоподателят подаде актуализирано искане, като предостави последните финансови данни. Жалбоподателят поиска да се въведе регистрационен режим за вноса на разглеждания продукт от засегнатите държави, което да позволява последващо прилагане на мерки по отношение на този внос, считано от датата на регистрация.

               (6)

               В резултат на това искане четири заинтересовани страни заявиха своя интерес, твърдейки, че първоначалното искане на жалбоподателя за въвеждане на регистрационен режим не съдържа достатъчно доказателства, за да се обоснове въвеждането на регистрационен режим за вноса на разглеждания продукт съответно от Иран (3), Русия (4), Сърбия (5) и Украйна (6).

         3.   ОСНОВАНИЯ ЗА ВЪВЕЖДАНЕ НА РЕГИСТРАЦИОНЕН РЕЖИМ

               (7)

               Съгласно член 14, параграф 5 от основния регламент Комисията може да възложи на митническите органи да предприемат необходимите действия за въвеждане на регистрационен режим на внос, което да позволява последващо прилагане на мерки по отношение на този внос, считано от датата на регистрация. Регистрационен режим по отношение на вноса може да се въвежда по искане на промишлеността на Съюза, което е подкрепено с достатъчно доказателства, обосноваващи подобно действие.

               (8)

               Жалбоподателят изтъкна, че вносителите са знаели за дъмпинговите практики, които са били осъществявани в рамките на продължителен период, причинявайки вреда на промишлеността на Съюза. Вносът от засегнатите държави е причинил вреда на промишлеността на Съюза и е било наблюдавано съществено увеличение на равнищата на този внос дори след разследвания период. Това би възпрепятствало сериозно коригиращия ефект от антидъмпинговото мито, в случай че такова мито бъде наложено.

               (9)

               Комисията разгледа искането в съответствие с член 10, параграф 4 от основния регламент. По-специално тя провери дали вносителите са знаели или е трябвало да знаят за дъмпинга, размера на дъмпинга и твърдяната или установената вреда. Тя анализира също така дали е налице допълнително съществено нарастване на вноса, който с оглед на времетраенето, обема и други фактори, е вероятно съществено да възпрепятства коригиращия ефект на окончателното антидъмпингово мито, което следва да се наложи.

         3.1.   Осведоменост на вносителите за дъмпинга, неговия размер и твърдяната вреда

               (10)

               Жалбата на EUROFER от 23 май 2016 г. съдържа достатъчно prima facie доказателства за твърдения дъмпинг от петте засегнати държави. В неповерителната версия на жалбата бе изчислено, че дъмпинговите маржове надхвърлят най-малко 20 % за петте засегнати държави. За четири (Бразилия, Иран, Русия и Украйна) от петте засегнати държави жалбоподателят представи в жалбата доказателства за нормалната стойност въз основа на ценовата информация на Steel First или от други доклади за пазара. За последната засегната държава (Сърбия) жалбоподателят представи доказателства за конструирана нормална стойност (прогнозни производствени разходи, разходи за продажба и общи и административни разходи и печалба). Доказателствата за дъмпинг се основават на сравнението между така определените нормални стойности и експортната цена (франко завода) на разглеждания продукт, когато същият се продава за износ за Съюза. Експортните цени за засегнатите държави са определени въз основа на информация от Steel First или с помощта на данни от Евростат. В жалбата също така бяха предоставени prima facie доказателства за твърдяната вреда.

               (11)

               Тези пунктове бяха изложени в известието за започване на настоящата процедура на 7 юли 2016 г. (7) Тъй като посоченото известие е публичен документ, достъпен за всички вносители, Комисията счита, че най-късно към този момент вносителите са знаели или е трябвало да знаят за твърдените дъмпингови практики, размера на дъмпинга и твърдяната вреда. Поради това тя заключи, че първият критерий за въвеждане на регистрационен режим е изпълнен.

         3.2.   Допълнително съществено нарастване на вноса

               (12)

               В актуализираното си искане за въвеждане на регистрационен режим жалбоподателят е сравнил общия среден месечен обем на вноса на разглеждания продукт от всички засегнати държави през периода от 1 юли 2015 г. до 30 юни 2016 г. с този през периода от 1 юли 2016 г. до 31 октомври 2016 г. При това сравнение е установено увеличение от 24 % на средния месечен обем на вноса от петте засегнати държави.

               (13)

               Комисията счете, че е целесъобразно да се използват данните от месец юли 2016 г. Както бе обяснено в съображение 12, вносителите следва да са знаели за твърдения дъмпинг и вредата едва считано от 7 юли. Използването на данни отпреди тази дата не може да бъде решаващо с оглед въвеждането на регистрационен режим. Като се има предвид, че статистиката за вноса се прави на месечна база, Комисията реши да сравни средните обеми на вноса от засегнатите държави през периода от 1 юли 2015 г. до 30 юни 2016 г. с тези през периода от 1 август 2016 г. до 30 ноември 2016 г. (т.е. 4 месеца след започването на процедурата на 7 юли 2016 г.).

               (14)

               За този период при сравнението на общите средни месечни обеми на вноса Комисията отбеляза значително увеличение от 14 % за засегнатите държави. В същото време обаче Комисията отчете значителни различия между индивидуалните експортни характеристики на петте държави, отбелязани в различните изявления, посочени в съображение 6.

               (15)

               По-специално увеличението от 14 % на общия размер на средните месечни обеми на вноса за петте засегнати държави за периода, както е упоменато в съображение 13, е в резултат от комбинирания ефект от значителното нарастване на вноса от Русия (+ 73 %) и на вноса от Бразилия (+ 26 %), спада на вноса от други две засегнати държави (Украйна и Иран) и запазването на съществуващото положение в Сърбия, що се отнася до вноса на разглеждания продукт.

               (16)

               Следователно увеличението на обема на дъмпинговия внос от петте засегнати държави е изцяло свързано със значителното нарастване на обема на вноса от Русия и Бразилия. При тези изключителни обстоятелства Комисията не вижда причина за въвеждане на регистрационен режим за вноса и от другите три държави. Дори ако Комисията беше направила кумулативна оценка на вредата от всичките пет държави съгласно член 3, параграф 4 от основния регламент в основното разследване, налагането на мита с обратна сила върху вноса от държави, където износът е останал непроменена или даже е намалял след започване на процедурата, би било непропорционално. Поради това Комисията стигна до заключението, че не е необходимо въвеждане на регистрационен режим за този внос.

         3.3.   Други обстоятелства

               (17)

               В жалбата си от 23 май 2016 г. жалбоподателят е включил prima facie доказателства за тенденцията към намаляване на цените на вноса от засегнатите държави. Средните продажни цени в Съюза са намалели между 2011 и 2015 г., като така средните продажни цени на производителите на стомана в Съюза са били подбити с поне 30 %. Като цяло и предвид размера на твърдените в жалбата дъмпингови маржове, на този етап посочените доказателства съдържат достатъчно данни в подкрепа на твърдението, че износителите от засегнатите държави извършват дъмпинг. Въпреки това в своето искане за въвеждане на регистрационен режим от 11 октомври 2016 г. жалбоподателят не е включил актуализирана информация относно цените на вноса след започване на настоящото разследване.

               (18)

               Комисията счита, че еволюцията на цените след започването на производството представлява друго релевантно обстоятелство за искането за въвеждане на регистрационен режим. Поради това тя анализира цените на вноса въз основа на данни от Евростат. Бе установено, че цените на вноса от засегнатите държави са се увеличили в известна степен след започването на настоящото разследване.

               (19)

               След оценка на тази тенденция към повишаване на цените на вноса от Русия и Бразилия, Комисията установи, че абсолютното равнище на тези цени все още остава на критично ниско ниво. По-специално те са били по-ниски от производствените разходи на промишлеността на Съюза в края на 2015 г., както е определено от Комисията в паралелното дело HRF относно Китай (8). При тези обстоятелства Комисията стигна до заключението, че въвеждането на регистрационен режим за вноса от тези две държави е оправдано.

         3.4.   Заключение

               (20)

               В заключение увеличението на обема на дъмпинговия внос от петте засегнати държави е изцяло свързано със значителното нарастване на обема на вноса от Русия и Бразилия. С оглед на времетраенето има вероятност това значително увеличение в нивото на този внос от Русия и Бразилия сериозно да възпрепятства коригиращия ефект от окончателните мита, освен ако тези мита не бъдат наложени с обратно действие.

         4.   ПРОЦЕДУРА

               (21)

               С оглед на гореизложеното Комисията достигна до заключението, че са налице достатъчно prima facie доказателства, които обосновават въвеждането на регистрационен режим за вноса на разглеждания продукт от Русия и Бразилия в съответствие с член 14, параграф 5 от основния регламент.

               (22)

               Всички заинтересовани страни се приканват да изложат становищата си в писмен вид и да предоставят доказателства в тяхна подкрепа. Наред с това Комисията може да изслуша заинтересованите страни, при условие че те отправят писмено искане, от което да е видно, че са налице специални основания да бъдат изслушани.

         5.   РЕГИСТРАЦИОНЕН РЕЖИМ

               (23)

               В съответствие с член 14, параграф 5 от основния регламент за вноса на разглеждания продукт от Русия и Бразилия следва да се въведе регистрационен режим, за да се гарантира, че ако резултатите от разследването доведат до налагане на антидъмпингови мита и ако бъдат изпълнени необходимите условия, тези мита могат да бъдат наложени с обратно действие върху регистрирания внос от Русия и Бразилия в съответствие с член 10, параграф 4 от основния регламент.

               (24)

               В жалбата си жалбоподателят е изчислил среден дъмпингов марж от 20—40 % за Русия и среден дъмпингов марж от 40—70 % за Бразилия. Също така той е изчислил среден марж на подбиване на цените от 20—50 % за Русия и Бразилия за разглеждания продукт. Прогнозната стойност на евентуални бъдещи задължения се определя за Русия и Бразилия на нивото на средния дъмпингов марж, установено на базата на жалбата, а именно 20—50 % ad valorem от CIF стойността на вноса на разглеждания продукт.

         6.   ОБРАБОТКА НА ЛИЧНИТЕ ДАННИ

               (25)

               Всички лични данни, събрани в рамките на регистрационния режим, ще се обработват в съответствие с Регламент (ЕО) № 45/2001 на Европейския парламент и на Съвета (9),

         ПРИЕ НАСТОЯЩИЯ РЕГЛАМЕНТ:
   Член 1
   1.   Съгласно член 14, параграф 5 от Регламент (ЕС) 2016/1036 се възлага на митническите органи да предприемат необходимите действия за въвеждане на регистрационен режим за вноса в Съюза на някои плосковалцовани продукти от желязо, от нелегирани стомани или от други легирани стомани, дори на рулони (включително нарязани на определени дължини продукти и „тесни ленти“), само горещовалцовани, неплакирани, нито покрити, с произход от Бразилия и Русия.
   Разглежданият продукт не включва:

               —

               продукти от неръждаеми стомани и от силициеви електротехнически (магнитни) стомани със зърнесто ориентирани структури,

               —

               продукти, ненавити, без релефни мотиви, с дебелина, превишаваща 10 mm, и с широчина 600 mm или повече, и

               —

               продукти, ненавити, без релефни мотиви, с дебелина 4,75 mm или повече, но непревишаваща 10 mm, и с широчина 2 050 mm или повече.

         2.   Разглежданият продукт понастоящем е класиран в кодове по КН 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 и 7226 91 99 (кодове по ТАРИК: 7225191090, 7225401295, 7225401595, 7225406090, 7226191090, 7226200095).
   3.   Срокът на регистрационния режим изтича девет месеца след датата на влизане в сила на настоящия регламент.
   4.   Всички заинтересовани страни се приканват да изложат становищата си в писмен вид и да предоставят доказателства в тяхна подкрепа или да поискат да бъдат изслушани в срок от 20 дни от датата на публикуване на настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 януари 2017 година.

            За Комисията

            Председател

         Jean-Claude JUNCKER

      (1)  ОВ L 176, 30.6.2016 г., стр. 21.

      (2)  Известие за започване на антидъмпингова процедура по отношение на вноса на някои горещовалцовани плоски продукти от желязо, от нелегирани стомани или от други легирани стомани с произход от Бразилия, Иран, Русия, Сърбия и Украйна (ОВ C 246, 7.7.2016 г., стр. 7).

      (3)  Изявление от 9 ноември 2016 г. от Mobarakeh Steel Company.

      (4)  Изявление от 10 ноември 2016 г. от MMK Group и Severstal Group.

      (5)  Изявление от 28 октомври 2016 г. от Zelezara Smederevo d.o.o.

      (6)  Изявление от 5 декември 2016 г. от Metinvest Group.

      (7)  Раздел 3 от известието за започване (вж. бележка под линия 2).

      (8)  Регламент за изпълнение (ЕС) 2016/1778 на Комисията от 6 октомври 2016 г. за налагане на временно антидъмпингово мито върху вноса на някои горещовалцовани плоски продукти от желязо, от нелегирани стомани или от други легирани стомани с произход от Китайската народна република (ОВ L 272, 7.10.2016 г., стр. 33) (таблицата в съображение 104).

      (9)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).


title: Реламент за изпълнение (ЕС) № 959/2012 на Комисията от 17 октомври 2012 година относно издаването на лицензии за внос на чесън за подпериода от 1 декември 2012 г. до 28 февруари 2013 г.

text:
               18.10.2012

               BG

               Официален вестник на Европейския съюз

               L 287/9

         РЕЛАМЕНТ ЗА ИЗПЪЛНЕНИЕ (ЕС) № 959/2012 НА КОМИСИЯТА
   от 17 октомври 2012 година
   относно издаването на лицензии за внос на чесън за подпериода от 1 декември 2012 г. до 28 февруари 2013 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               Регламент (ЕО) № 341/2007 на Комисията (3) предвижда откриването на тарифни квоти и определя тяхното управление, а също така въвежда система от лицензии за внос и сертификати за произход за чесън и други селскостопански продукти, внесени от трети страни.

               (2)

               Количествата, за които през първите седем дни на месец октомври 2012 г. традиционните и новите вносители са подали заявления за лицензии „А“ съгласно член 10, параграф 1 от Регламент (ЕО) № 341/2007, надвишават допустимите количества за продукти, произхождащи от Китай, Аржентина и всички трети държави, различни от Китай и Аржентина.

               (3)

               Необходимо е също така, съгласно член 7, параграф 2 от Регламент (ЕО) № 1301/2006, да се установи в каква степен могат да бъдат удовлетворени заявленията за лицензии „А“, изпратени до Комисията не по-късно от четиринадесето число на месец октомври 2012 г. в съответствие с член 12 от Регламент (ЕО) № 341/2007.

               (4)

               С цел да се гарантира ефективното управление на процедурата за издаване на лицензии за внос, настоящият регламент следва да влезе в сила веднага след неговото публикуване,

         ПРИЕ НАСТОЯЩИЯ РЕГЛАМЕНТ:
   Член 1
   Заявленията за лицензии за внос „А“, подадени през първите седем дни на месец октомври 2012 г. съгласно член 10, параграф 1 от Регламент (ЕО) № 341/2007, и изпратени на Комисията до четиринадесето число на месец октомври 2012 г., се приемат според процента на заявените количества, както е определено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 октомври 2012 година.

            За Комисията, от името на председателя,

         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 90, 30.3.2007 г., стр. 12.

      ПРИЛОЖЕНИЕ

                  Произход

                  Пореден номер

                  Коефициент на разпределение

                  Аржентина

                              —

                              Традиционни вносители

                  09.4104

                  92,505965 %

                              —

                              Нови вносители

                  09.4099

                  1,338084 %

                  Китай

                              —

                              Традиционни вносители

                  09.4105

                  42,208055 %

                              —

                              Нови вносители

                  09.4100

                  0,385076 %

                  Други трети страни

                              —

                              Традиционни вносители

                  09.4106

                  100 %

                              —

                              Нови вносители

                  09.4102

                  3,949315 %


title: Регламент за изпълнение (ЕС) 2015/2068 на Комисията от 17 ноември 2015 година за установяване, съгласно Регламент (ЕС) № 517/2014 на Европейския парламент и на Съвета, на формàта на етикетите за продукти и оборудване, които съдържат флуорсъдържащи парникови газове (Текст от значение за ЕИП)

text:
               18.11.2015

               BG

               Официален вестник на Европейския съюз

               L 301/39

         РЕГЛАМЕНТ ЗА ИЗПЪЛНЕНИЕ (ЕС) 2015/2068 НА КОМИСИЯТА
   от 17 ноември 2015 година
   за установяване, съгласно Регламент (ЕС) № 517/2014 на Европейския парламент и на Съвета, на формàта на етикетите за продукти и оборудване, които съдържат флуорсъдържащи парникови газове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) № 842/2006 (1), и по-специално член 12, параграф 14 от него,
   като има предвид, че:

               (1)

               Член 12 от Регламент (ЕС) № 517/2014 включва някои изисквания за етикетиране на продукти и оборудване, които съдържат или чието функциониране зависи от флуорсъдържащи парникови газове, предвидени в Регламент (ЕО) № 1494/2007 на Комисията (2), и добавя изисквания за етикетиране на пяна и флуорсъдържащи парникови газове, пуснати на пазара за специфична употреба.

               (2)

               За по-голяма яснота е целесъобразно да се определи точната формулировка на информацията, която следва да съдържат етикетите, посочени в член 12, параграф 1 от Регламент (ЕС) № 517/2014, и да се определят изисквания, които да гарантират видимост и достъпност на етикетите посредством тяхното оформление и разположение.

               (3)

               За да се гарантира, че един-единствен етикет се използва за продукти, съдържащи флуорсъдържащи парникови газове, които са обхванати също от Регламент (ЕО) № 1272/2008 на Европейския парламент и на Съвета (3), по-специално за етикетирането на контейнери, включително газови бутилки, барабани и автомобилни и железопътни цистерни, информацията за етикета, предвидена в Регламент (ЕС) № 517/2014, следва да бъде посочена в частта за допълнителна информация на етикета.

               (4)

               Поради това Регламент (ЕО) № 1494/2007 следва да бъде отменен.

               (5)

               Мерките, предвидени в настоящия регламент, са в съответствие със становището на Комитета, създаден съгласно член 24 от Регламент (ЕС) № 517/2014,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   С настоящия регламент се установява форматът на етикетите, приложими за видовете продукти и оборудване, посочени в член 12, параграфи 1, 2 и 5 от Регламент (ЕС) № 517/2014, както и за флуорсъдържащите парникови газове, посочени в член 12, параграфи 6—12 от същия регламент.
   Член 2
   Формат на етикета
   1.   Информацията върху етикета трябва да изпъква ясно спрямо неговия фон, а размерът и интервалите на шрифта трябва да са така подбрани, че надписът да е добре четлив. Когато информацията, изисквана по настоящия регламент, се добавя върху етикет, който вече е прикрепен върху продукт или оборудване, размерът на използвания шрифт не трябва да е по-малък от минималния размер на шрифта за останалата информация, поместена върху етикета, табелката с наименованието или друг вид етикет, съдържащ продуктова информация.
   2.   Самият етикет и неговото съдържание трябва да се оформят така, че етикетът да остава добре закрепен върху продукта или съоръжението и да бъде четлив при нормални условия на експлоатация през целия период, през който продуктът или съоръжението съдържат флуорсъдържащи парникови газове.
   3.   Продуктите и оборудването, посочени в член 12, параграф 1 от Регламент (ЕС) № 517/2014, се обозначават с етикет, съдържащ информацията съгласно член 12, параграф 3 от Регламент (ЕС) № 517/2014, и включващ текста: „Съдържа флуорсъдържащи парникови газове“.
   4.   Теглото на флуорсъдържащите парникови газове се изразява в килограми, а изражението им в CO2 еквивалент — в тонове.
   5.   Когато оборудването е предварително заредено с флуорсъдържащи парникови газове или неговото функциониране зависи от такива газове и те могат да бъдат добавени извън територията на производствения обект, а общото крайно количество не е посочено от производителя, етикетът трябва да съдържа количеството, заредено на територията на производственото съоръжение, или количеството, за което оборудването е проектирано, и да предвижда място на етикета за количеството, добавено извън територията на производственото съоръжение, както и за общото количество на флуорсъдържащите парникови газове.
   6.   Когато даден продукт, съдържащ флуорсъдържащи парникови газове или предварителни смеси от полиоли, трябва да бъде етикетиран също в съответствие с Регламент (ЕО) № 1272/2008, информацията съгласно член 12, параграфи 3 и 5—12 от Регламент (ЕС) № 517/2014 се посочва в частта на етикета, предназначена за допълнителна информация, посочена в член 25 от Регламент (ЕО) № 1272/2008.
   7.   Когато флуорсъдържащите парникови газове са предназначени за определени употреби по член 12, параграфи 6—12 от Регламент (ЕС) № 517/2014, в етикета се включва следният текст:
   а)   „100 % регенерирани“ или „100 % рециклирани“: за регенерираните или рециклираните флуорсъдържащи парникови газове, които не съдържат свежи флуорсъдържащи парникови газове. В адреса на съоръжението за регенериране или рециклиране трябва да се включи също неговият адрес в Съюза;
   б)   „Внасяни само с цел унищожаване“: за количества флуорсъдържащи парникови газове, които се внасят за унищожаване;
   в)   „Само за директен износ извън ЕС“: за количества флуорсъдържащи парникови газове, които се доставят от производител или вносител на предприятия с цел директен износ извън Съюза;
   г)   „Само за употреба във военно оборудване“: за количества флуорсъдържащи парникови газове, които трябва да се използват във военно оборудване;
   д)   „Само за ецване и почистване в производството на полупроводници“: за количества флуорсъдържащи парникови газове, които трябва да се използват за ецване и почистване в производството на полупроводници;
   е)   „Само за употреба като изходна суровина“: за количества флуорсъдържащи парникови газове, които служат като изходна суровина;
   ж)   „Само за производство на дозиращи инхалатори (ДИ)“: за количества флуорсъдържащи парникови газове, предназначени за транспортирането на фармацевтични съставки в дозиращи инхалатори (ДИ).
   8.   Оборудване за охлаждане и климатизиране, както и термопомпи, които са изолирани с пяна, разпенена с флуорсъдържащи парникови газове, трябва да са маркирани с етикет, съдържащ следния текст: „Пяна, разпенена с флуорсъдържащи парникови газове“.
   9.   Етикетите се разполагат в съответствие с член 12, параграф 4 от Регламент (ЕС) № 517/2014 и, когато е възможно, в непосредствена близост до табелката с наименованието или етикета с продуктова информация върху продукта или оборудването, съдържащ/о флуорсъдържащ парников газ.
   Член 3
   Отмяна
   Регламент (ЕО) № 1494/2007 се отменя. Член 2, параграф 1, буква в) от Регламент (ЕО) № 1494/2007 продължава да се прилага до 1 януари 2017 г. Предприятията обаче могат да започнат да прилагат член 12, параграф 3, буква в) от Регламент (ЕС) № 517/2014 незабавно, с цел да постигнат съвместимост с настоящите разпоредби още преди 1 януари 2017 г.
   Позоваването на Регламент (ЕО) № 1494/2007 се приема като позоваване на настоящия регламент и се чете съгласно таблицата на съответствие, представена в приложението.
   Член 4
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 ноември 2015 година.

            За Комисията

            Председател

         Jean-Claude JUNCKER

      (1)  ОВ L 150, 20.5.2014 г., стр. 195.

      (2)  Регламент (ЕО) № 1494/2007 на Комисията от 17 декември 2007 г. за установяване в съответствие с Регламент (ЕО) № 842/2006 на Европейския парламент и на Съвета на формата на етикетите и на допълнителните изисквания за етикетиране на продукти и оборудване, съдържащи някои флуорирани парникови газове (ОВ L 332, 18.12.2007 г., стр. 25).

      (3)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

      ПРИЛОЖЕНИЕ

         Таблица на съответствието

                  Регламент (ЕО) № 1494/2007

                  Настоящ регламент

                  Член 1

                  Член 1

                  Член 2, параграф 1

                  Член 2, параграфи 3 и 4

                  Член 2, параграф 2

                  Член 2, параграф 8

                  Член 2, параграф 3

                  Член 2, параграф 5

                  Член 2, параграф 4

                  —

                  Член 3, параграф 1

                  —

                  Член 3, параграф 2

                  Член 2, параграф 1

                  Член 3, параграф 3

                  Член 2, параграф 2

                  Член 4, параграф 1

                  Член 2, параграф 9

                  Член 4, параграф 2

                  —

                  Член 5

                  Член 4


title: Регламент за изпълнение (ЕС) 2015/22 на Комисията от 5 януари 2015 година относно класирането на някои стоки в Комбинираната номенклатура

text:
               8.1.2015

               BG

               Официален вестник на Европейския съюз

               L 4/13

         РЕГЛАМЕНТ ЗА ИЗПЪЛНЕНИЕ (ЕС) 2015/22 НА КОМИСИЯТА
   от 5 януари 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, издадена по отношение на стоките, обхванати от настоящия регламент, която не е в съответствие с настоящия регламент, да може да продължи да бъде използвана от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 януари 2015 година.

            За Комисията,

            от името на председателя,

         Heinz ZOUREK

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1):

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Употребявано компактно спортно автомобилно превозно средство с общо предназначение с четири задвижващи колела (SUV), с дизелов двигател с работен обем 2 000 cm3, механична скоростна кутия с пет предавки и една задна скорост. Общото му брутно тегло е приблизително 2 330 kg, а общата товароносимост — приблизително 700 kg.
                  То има единно интегрирано пространство за транспорт на хора и на стоки. Кабината е с един ред от две седалки (включително тази на водача) и пет врати (като задната врата се отваря навън) с прозорци. Подът на багажника е покрит с килим, а всички страни и таванът на интериора на превозното средство са тапицирани. Превозното средство е снабдено с механизъм за повдигане и спускане на предните и задните странични прозорци.
                  Превозното средство е пригодено за транспорт на стоки, като вторият ред седалки е премахнат, опорните точки за закрепване на задните седалки и обезопасителните колани са покрити и кабината е отделена посредством преграда от мрежа. Опорните точки за закрепване на задните седалки и обезопасителните колани не са премахнати или направени трайно неизползваеми.

                  8703 32 90

                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 8703, 8703 32 и 8703 32 90.
                  Класирането в позиция 8704 като превозно средство за транспорт на стоки се изключва, тъй като фактическите характеристики и общият външен вид на превозното средство са тези на превозно средство, предназначено главно за транспорт на хора (наличие на 5 прозореца, тапицирани страни и таван на интериора, килим). Внесените промени за целите на транспорта на стоки (премахване на задните седалки и монтиране на преграда от мрежа) са лесно обратими.
                  Поради това превозното средство трябва да бъде класирано в код по КН 8703 32 90 като употребявано автомобилно превозно средство, предназначено главно за транспорт на хора.


title: Регламент за изпълнение (ЕС) 2015/23 на Комисията от 5 януари 2015 година относно класирането на някои стоки в Комбинираната номенклатура

text:
               8.1.2015

               BG

               Официален вестник на Европейския съюз

               L 4/15

         РЕГЛАМЕНТ ЗА ИЗПЪЛНЕНИЕ (ЕС) 2015/23 НА КОМИСИЯТА
   от 5 януари 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 (2) на Съвета. Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 януари 2015 година.

            За Комисията,

            от името на председателя,

         Heinz ZOUREK

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Т-образно изделие от стомана. Външният диаметър на отклоненията е 23 mm, а най-големият диаметър на централната част на изделието е 40 mm. Страничните краища са скосени, подходящи за челно заваряване, а третият край е с вътрешна резба.
                  Страничните краища трябва да се заварят между панелите на радиатора. Третият край се използва за монтиране или на обезвъздушителен вентил или на регулиращ вентил, или за свързване на радиатора с тръба, която го свързва например с котел.

                      (1) Вж. изображението.

                  7307 93 19

                  Класирането се определя от Общи правила 1 и 6 за тълкуване на Комбинираната номенклатура, забележка 2, буква а) към раздел XV и описанието на кодове по КН 7307, 7307 93 и 7307 93 19.
                  Изделието притежава обективните характеристики на принадлежностите за тръби и тръбопроводи, класирани в позиция 7307. В съответствие със забележка 2, буква а) към раздел XV, изделията от позиция 7307 са части за обща употреба. Тъй като споменаванията на части, inter alia, в глава 73, не включват споменавания на части за обща употреба, по смисъла на въпросната забележка, класирането на изделието в позиция 7322 като част за радиатори за централно отопление се изключва (вж. също Обяснителните бележки към Хармонизираната система за позиция 7322, точка 2, буква а)).
                  Следователно изделието трябва да бъде класирано в код по КН 7307 93 19 като други тръбни съединителни елементи за челно заваряване, от стомана, чийто най-голям външен диаметър не превишава 609,6 mm.

         (1)  Изображението е само за информация.


title: Регламент за изпълнение (ЕС) № 1115/2012 на Комисията от 28 ноември 2012 година за временно суспендиране на митата за внос на някои зърнени култури за 2012/2013 пазарна година

text:
               29.11.2012

               BG

               Официален вестник на Европейския съюз

               L 329/14

         РЕГЛАМЕНТ ЗА ИЗПЪЛНЕНИЕ (ЕС) № 1115/2012 НА КОМИСИЯТА
   от 28 ноември 2012 година
   за временно суспендиране на митата за внос на някои зърнени култури за 2012/2013 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 187 във връзка с член 4 от него,
   като има предвид, че:

               (1)

               С цел улесняване на снабдяването на общностния пазар със зърнени храни през първите месеци на 2012/2013 пазарна година, с Регламент за изпълнение (ЕС) № 569/2012 на Комисията (2) бяха суспендирани до 31 декември 2012 г. митата за тарифните квоти за вноса на мека пшеница с ниско и средно качество, открити с Регламент (ЕО) № 1067/2008 на Комисията (3).

               (2)

               Тенденциите на пазара на зърнени култури в Европейския съюз за края на 2012/2013 пазарна година показват, че фиксираните цени ще се запазят предвид ниския обем на запасите и актуалните оценки на Комисията за количествата, които действително ще бъдат на разположение от реколтата през 2012 година. Следователно с оглед улесняване поддържането на потоците от внос, необходими за равновесието на пазара на Европейския съюз, е необходимо да се гарантира запазване на политиката на внос на зърнени култури, като се запази временното суспендиране на митата върху вноса в рамките на 2012/2013 пазарна година за тарифните квоти за внос, които понастоящем се ползват от тази мярка, до 30 юни 2013 година. Поради същите причини мярката следва да се приложи и за тарифните квоти за вноса на фуражен ечемик, открити с Регламент (ЕО) № 2305/2003 на Комисията (4).

               (3)

               Освен това операторите следва да не бъдат санкционирани, когато превозването на зърнените култури за внос в Съюза вече е започнало. За целта следва да се отчете времето за превоз и да се даде възможност на операторите да осъществят пускането в свободно обращение на зърнените култури съгласно режима за суспендиране на митата, предвидено с настоящия регламент, за всички продукти, чийто директен превоз за Съюза е започнал най-късно на 30 юни 2013 г. Освен това следва да се определи какво доказателство трябва да бъде представено за доказване на директния превоз за Съюза и на датата, на която е започнал този превоз.

               (4)

               С цел да се осигури ефикасното управление на процедурата по издаването на лицензии за внос считано от 1 януари 2013 г., настоящият регламент следва да влезе в сила в деня след публикуването му в Официален вестник на Европейския съюз.

               (5)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   1.   Прилагането на митата за внос на мека пшеница, попадаща под код по КН 1001 99 00, с качество, различно от високото качество, определено в приложение II към Регламент (ЕС) № 642/2010 на Комисията (5), и на фуражен ечемик под код по КН 1003, се суспендира за 2012/2013 пазарна година за целия внос, извършен в рамките на тарифните квоти с намалено мито, открити с регламенти (ЕО) № 1067/2008 и (ЕО) № 2305/2003.
   2.   Когато превозът на зърнените култури, посочени в параграф 1, се извършва директно до Съюза и е започнал най-късно на 30 юни 2013 г., временното суспендиране на митата по силата на настоящия регламент продължава да се прилага за допускането за свободно обращение на съответните продукти.
   Доказателство за директния превоз за Съюза и за датата, на която е започнал този превоз, се представя, както изискват компетентните органи, въз основа на оригинала на превозния документ.
   Член 2
   Настоящият регламент влиза в сила в деня след публикуването му в Официален вестник на Европейския съюз.

   Регламентът се прилага от 1 януари 2013 г. до 30 юни 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 ноември 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 169, 29.6.2012 г., стр. 41.

      (3)  ОВ L 290, 31.10.2008 г., стр. 3.

      (4)  ОВ L 342, 30.12.2003 г., стр. 7.

      (5)  ОВ L 187, 21.7.2010 г., стр. 5.


title: Регламент за изпълнение (ЕС) № 29/2014 на Комисията от 19 декември 2013 година за вписване на название в регистъра на защитените наименования за произход и защитените географски указания [West Country Beef (ЗГУ)]

text:
               15.1.2014

               BG

               Официален вестник на Европейския съюз

               L 10/5

         РЕГЛАМЕНТ ЗА ИЗПЪЛНЕНИЕ (ЕС) № 29/2014 НА КОМИСИЯТА
   от 19 декември 2013 година
   за вписване на название в регистъра на защитените наименования за произход и защитените географски указания [West Country Beef (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) №o1151/2012 заявлението за регистрация на названието „West Country Beef“, подадено от Обединеното кралство, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, това название следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 декември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ С 231, 9.8.2013 г., стр. 14.

      ПРИЛОЖЕНИЕ
      Предназначени за консумация от човека селскостопански продукти, посочени в приложение I към Договора:

         Клас 1.1   Прясно месо (и карантия)

      ОБЕДИНЕНО КРАЛСТВО
      West Country Beef (ЗГУ)